Ազգային ժողովրդավարական բևեռ

[մինի|Ազգային ժողովրդավարական բևեռի կազմակերպած բողոքի ցույց [Ազատության հրապարակ (Երևան)|Ազատության հրապարակում]]
**«Ազգային ժողովրդավարական բևեռ»** (կրճատ՝ ԱԺԲ), քաղաքական կազմակերպություն, որը գործում է Հայաստանի Հանրապետությունում։ Ձևավորվել է «Սասնա ծռեր» համահայկական կուսակցության և մի շարք քաղաքական-հասարակական գործիչներից։

## Կազմակերպության հիմնադրում
«Ազգային ժողովրդավարական բևեռ» կազմակերպությունը հիմնադրվել է 2020 թվականի մայիսի 15-ին «Սասնա ծռեր» համահայկական կուսակցության ներկայացուցիչների և այլ հասարակական-քաղաքական գործիչների կողմից։ Հիմնադիրներն են Ազատ Օրդուխանյանը, Ալբերտ Բաղդասարյանը, Արա Պապյանը, Արկադի Վարդանյանը, Արմենակ Կյուրեղյանը, Գագիկ Ավագյանը, Գարեգին Չուգասզյանը, Գարիկ Խաչատրյանը, Դավիթ Դավթյանը, Դավիթ Գյուլզադյանը, Եղիշե Պետրոսյանը, Էմիլ Աբրահամյանը, Ժիրայր Սէֆիլյանը, Կարեն Բալայանը, Հայկ Մարտիրոսյանը, Հարություն Կարապետյանը, Նարինե Դիլբարյանը, Շանթ Ոսկերչյանը, Վահան Արծրունին, Վարդան Հակոբյանը, Վարուժան Ավետիսյանը, Վոլոդյա Ավետիսյանը և Տիգրան Խզմալյանը

Դաշինքի ստեղծման նախաձեռնությունը պատկանում էր «Սասնա ծռեր» համահայկական կուսակցությանը, որը կոչ արեց «երկրի բոլոր ժողովրդավարամետ ուժերին» համախմբվել։ ԱԺԲ-ին հետագայում անդամագրվեց Հայաստանի եվրոպական կուսակցությունը։ Ավելի ուշ, դաշինքի կազմավորմանը դրական գնահատական տվեցին Ազգային ինքնորոշում միավորման (ԱԻՄ) անդամները, ինչպես նաև բազմաթիվ անկուսակցական քաղաքական գործիչներ։

Կազմակերպությունը գրասենյակներ ունի Հայաստանում և Ամերիկայի Միացյալ Նահանգների Կալիֆոռնիայի նահանգի Լոս Անջելես շրջանում։

## Կազմակերպության հռչակած գաղափարախոսություն
## Քաղաքական դիրքորոշում
### Արցախի Հանրապետության վերաբերյալ
«Ազգային ժողովրդավարական բևեռ» կազմակերպությունը չի ճանաչում Արցախի Հանրապետության գոյությունը, քանի որ համարում է Հայաստանի մարզ։ Կազմակերպությունը մերժում է նաև Արցախի Հանրապետության դրոշը, քանի որ այն համարում է Արցախը Հայաստանից բաժանող գործոն։

**<big>Հայաստանի սահմանների հարցը</big>**

«Ազգային ժողովրդավարական բևեռ»-ը համարում է, որ Հայաստանի միջազգայնորեն ճանաչված սահմանները ՀԽՍՀ վարչական միավորի սահմանները չեն։ Հայաստանը պիտի իրեն հռչակի Հայաստանի Առաջին Հանրապետության իրավահաջորդ, որի արևելյան սահմանները որոշվել են 1920 թ․ փետրվարի 24-ի Ազգերի Լիգայի զեկույց-առաջարկի, արևմտյան սահմանները՝ 1920 թ․ նոյեմբերի 22-ի՝ ԱՄՆ 28-րդ նախագահ Վուդրո Վիլսոնի կողմից կայացրած Իրավարար վճռի հիման վրա։ Հայաստանը պետք է դուրս գա ԱՊՀ, ՀԱՊԿ, ԵԱՏՄ կառույցներից և դառնա ԱՄՆ-ի ոչ ՆԱՏՕ անդամ դաշնակից երկիր։

## Գործողություններ և միջոցառումներ
2021 թվականի փետրվարի 26-ին Երևանում անցկացվեց ԱԺԲ-ի հանրահավաքը։ Մոսկվայի ռուս-թուրքական պայմանագրի կնքման 100-րդ տարելիցին Ազատության հրապարակում անցկացվեց հանրահավաք, որի ժամանակ իր ելույթում «Սասնա ծռերի» և ղեկավար անդամներից և ԱԺԲ-ի նախաձեռնող անդամ Գարեգին Չուգասզյանը նշեց, որ տվյալ պայմանագրով Ռուսաստանի բոլշևիկյան կառավարության կողմից Թուրքիային նվիրաբերվեց Հայաստանի Հանրապետության օրինական տարածքի ուղիղ կեսը։

Արցախի Հանրապետությունը և վերջինի պետական դրոշը չճանաչելու մասին իր դիրքորոշումն արտահայտելու համար 2022 թվականի ապրիլի 8-ին «Ազգային ժողովրդավարական բևեռ» կազմակերպությունը Երևան քաղաքի Ֆրանսիայի հրապարակում տեղադրված Արցախի Հանրապետության դրոշի սպիտակ գույնի հատվածը ներկով ջնջելու ակցիա է իրականացրել։ Այդ գործողության մասին իրենց հրապարակումներով անդրադարձել են մի շարք լրատվամիջոցներ։

Ադրբեջանի կողմից Բերձորի միջանցքի փակման պատճառով 2023թ․ հունվարի 8-ին Ազգային Ժողովրդավարական Բևեռը կազմակերպեց > խորհրդանշական ակցիա Գյումրիում ռուսական ռազմաբազայի դիմաց։ 2023թ․ հունվարի 15-ին կազմակերպվեց երկրորդ ակցիան Գյումրիում ռուսական ռազմաբազայի դիմաց։

## Ղեկավար մարմին և համախոհներ
### Կազմակերպության խորհուրդ
«Ազգային ժողովրդավարական բևեռի» ղեկավար մարմինը կազմակերպության խորհուրդն է, որը 2022 թվականի ապրիլի դրությամբ կազմված է 4 անձից՝ Ժիրայր Սեֆիլյան, Արա Պապյան, Վարուժան Ավետիսյան, Վահե Գասպարյան։

### Ներկա անդամներ
Ազգային-Ժողովրդավարական Բևեռի համակարգող մարմնի՝ խորհրդի ներկա անդմաներն են.
* Արա Պապյան, պատմաբան, դիվանագետ, Կանադայում Հայաստանի նախկին դեսպան,
* Ժիրայր Սեֆիլյան, քաղաքական ակտիվիստ, «Սասնա ծռեր» համահայկական կուսակցության վարչության անդամ, Արցախյան առաջին պատերազմի մասնակից,
* Վարուժան Ավետիսյան, «Սասնա ծռեր» համահայկական կուսակցության վարչության անդամ, Հայաստանի զինված ուժերի պահեստազորի գնդապետ
*Վահե Գասպարյան, հասարակական-քաղաքական գործիչ, բժիշկ,
*Գարեգին Չուգասզյան, հասարակական-քաղաքական գործիչ, մաթեմատիկոս,
*Ալբերտ Բաղդասարյան, քաղաքական գործիչ,
* Եղիշե Պետրոսյան, երգիչ, երգահան, ակտիվիստ,
* Կարօ Եղնուկյան, իրավապաշտպան,
*Արմենակ Կյուրեղյան, հասարակական-քաղաքական գործիչ, ճարտարագետ։

### Նախկին անդամներ
* Արկադի Վարդանյան, քաղաքական գործիչ, Հայաստանի եվրոպական կուսակցության անդամ,
* Տիգրան Խզմալյան, ռեժիսոր, Հայաստանի եվրոպական կուսակցության նախագահ,
* Հայկ Մարտիրոսյան, քաղաքական գործիչ, ք․գ․ դոկտոր,
* Արթուր Այվազյան, հասարակական-քաղաքական գործիչ, իրավաբան,
Ազգային Ժողովրդավարական Բևեռի անդամներ են՝ ծրագրավորող Վահագն Ավագյանը, իրավաբան Գևորգ Սաֆարյանը, արևելագետ Մարգարիտա Սադոյանը, լրագրող Հերմինե Մկրտչյանը, իրավաբան Արայիկ Պապիկյանը, իրավաբան Գեղամ Սիմոնյանը, երգչուհի Մարգարիտա Խլղաթյանը և այլ գործիչներ։

## Տես նաև
* Հիմնադիր խորհրդարան
* Սասնա ծռեր կուսակցություն
* Սասնա Ծռեր խմբավորում
* ՊՊԾ գնդի գրավում

## Ծանոթագրություններ

## Արտաքին հղումներ
* Ազգային ժողովրդավարական բևեռ - քաղաքական երկխոսություն
* Պաշտոնական կայք
* 15px Յութուբյան էջ

Կատեգորիա:2020 հիմնադրված կուսակցություններ
Կատեգորիա:Հայաստանի ազգայնական կուսակցություններ
Կատեգորիա:Հայաստանի եվրոպամետ կուսակցություններ
Կատեգորիա:Հայաստանի կուսակցություններ